**Eu mă bucur de-acest dor**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din adâncuri , din străfunduri

Îmi răsar noi începuturi

Niște zile ce-s sortite

A fi clipe strălucite

Căci cunosc a sa splendoare

Răsăritul viu al dimineții

Din adânc de ape curgătoare

Îmi iau seva tinereții

Cristalin privesc un munte

Și-a sa creastă de răcoare

Și-mi apar în minte multe

Amintiri mângâietoare

Azuriu contemplez marea

Un spectacol infinit de valuri

Ce învinge falnic zarea

Și-mi creează idealuri

Totu-i doar un vis de poezie

Prinsă-n flăcări de amor

Și chiar de-s doar dureri ce-nvie

Eu mă bucur de-acest dor

Eu mă bucur de-acest dor

Chiar și doar ca muritor

Un suflet ce durerea și-o învinge

Prin iluzii ce prezentul stinge